Diari Oficial de la Generalitat Valenciana


Sumari del DOGV 2204, del 10-02-1994 (1994/830497)

RESOLUCIÓ conjunta de 21 de gener de 1994, de la Direcció General de l'Esport i de l'Institut Valencià de la Joventut, per la qual es convoca la Campanya d'Activitats Nàutiques de la Generalitat Valenciana <<A la Mar 94>>.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2204

Data del DOGV
:   10-02-1994

Secció del DOGV
:   ALTRES DISPOSICIONS

Número del document
:   1994/830497


Data del document
:   21-01-1994

Organisme emissor
:   Conselleria de Cultura

Tipus de document
:   Resolució

RESOLUCIó conjunta de 21 de gener de 1994, de la Direcció General de l'Esport i de l'Institut Valencià de la Joventut, per la qual es convoca la Campanya d'Activitats Nàutiques de la Generalitat Valenciana «A la Mar 94». [94/0876]  
D'acord amb l'article tres, punt i) de la Llei 4/1993, de 20 de desembre, de la Generalitat Valenciana, de l'Esport de la Comunitat Valenciana, que estableix com a línia general d'actuació l'atenció especial als esports relacionats amb la mar i en l'exercici de les competències que en matèria de joventut i esports té atribuïdes la Generalitat Valenciana, es considera necessària, la promoció, l'ajuda i el foment de les activitats físico-esportives per a la joventut, entre les quals ocupen un lloc important les nàutiques, tant per les especials característiques tècniques que tenen, com per la privilegiada situació geogràfica que té la Comunitat Valenciana per practicar-les.  
En virtut d'això, i partint de l'experiència acumulada, i dels resultats obtinguts en els anys anteriors, resolem:  
Primer  
Convocar la Campanya d'Activitats Nàutiques «A la Mar 94» de la Generalitat Valenciana.  
Segon  
Aprovar les bases per les quals es regirà la convocatòria, les quals figuren com a annex d'aquesta resolució.  
Tercer  
La Direcció General de l'Esport i l'Institut Valencià de la Joventut, es reserven el dret de modificar el programa d'activitats, i també el de suspendre cap d'aquells, si circumstàncies de caràcter tècnic fan impossible el desplegament normal d'aquells.  
Quart  
Contra aquesta resolució, que no esgota la via administrativa, els interessats podran interposar recurs ordinari davant la Conselleria de Cultura, en el termini d'un mes des del dia de la publicació en el DOGV d'acord amb el que disposa l'article 114 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
València, 21 de gener de 1994.- El Director General de l'Esport: José A. Chapa i López. El Director General de l'Institut Valencià de la Joventut: Joan Calabuig i Rull.  
ANNEX I  
Bases per les quals es regula la convocatòria  
de la Campanya d'Activitats Nàutiques «A la mar 94»  
Primera  
L'activitat es realitzarà a les escoles de la mar de Borriana i Benicàssim de la Direcció General de l'Esport i a l'alberg juvenil Argentina de l'Institut Valencià de la Joventut, i en el vaixell-escola Tirant I de la Generalitat Valenciana, amb l'estructura següent:  
1. Activitats en les escoles de la mar:  
 a) Campanya escolar  
 b) Campanya de cap de setmana  
 b.1. Cursos de tres caps de setmana  
 b.2. Navega lliurement.  
 c) Campanya d'estiu  
2. Activitats en el vaixell-escola:  
 a) Jornades de navegació:  
 a.1. Campanya juvenil  
 a.2. Campanya cap de setmana  
 a.3. Campanya d'estiu  
 b) Baptismes de mar  
 c) Activitats especials  
1. Activitats en les escoles de la mar  
a) Campanya escolar  
- Participants. Seran alumnes dels nivells educatius d'EGB, BUP, FP i universitat, també membres de clubs esportius, associacions juvenils o de qualsevol altra entitat relacionada amb l'educació física i l'esport, legalitzades com cal i inscrites en el registre corresponent, amb una edat mínima de 9 anys (nascuts en l'any 85 o anteriors).  
Cada mòdul anirà acompanyat d'un professor responsable d'aquell, el qual assumirà l'organització i el control de les activitats de temps lliure del seu grup.  
El mòdul mínim establert serà:  
- Escola de la Mar de Benicàssim, 20 alumnes.  
- Escola de la Mar de Borriana, 15 alumnes.  
Cada entitat podrà inscriure fins un màxim de dos mòduls per curs per a Benicàssim i de quatre per a Borriana.  
Incorporació i durada: els cursos tindran una durada de 5 dies, amb incorporació els dilluns abans de les 10 hores i tornada els divendres a partir de les 17 hores.  
Nivells d'ensenyament: es convoquen els nivells d'Iniciació A i d'Iniciació B, tenint en compte que cada entitat podrà optar (si ho sol·licita prèviament) a un mínim del 20% i un màxim del 50% de les places per al segon nivell.  
Dates. Es convoquen els cursos següents:  
E.01. del 7 a l'11/3 E.11. del 30/5 al 3/6  
E.02. del 14 al 18/3 E.12. del 6 al 10/6  
E.03. del 21 al 25/3 E.13. del 13 al 17/6  
E.04. de l'11 al 15/4 E.14. del 20 al 24/6  
E.05. del 18 al 22/4 E.15. del 27/6 a l'1/7  
E.06. del 25 al 29/4 E.16. del 3 al 7/10  
E.07. del 2 al 6/5 E.17. del 10 al 14/10  
E.08. del 9 al 13/5 E.18. del 17 al 21/10  
E.09. del 16 al 20/5 E.19. del 24 al 28/10  
E.10. del 23 al 27/5  
Quotes: la quota que pagarà l'alumne serà de 12.500 PTA.  
Per cada mòdul es concedeix una gratuïtat de professor.  
b) Campanya cap de setmana  
S'hi realitzarà només a l'Escola de la Mar de Borriana.  
Participants: totes aquelles persones que ho desitgen majors de 9 anys i dins el nivell corresponent.  
Opcions ofertes:  
b.1 Cursos amb una durada de tres caps de setmana dirigits per monitors  
 Nº places  
 per curs Nivell Edat Embarcacions  
 20 Inic. A Majors de 9 Raquero i Pastinaca  
 (nascuts en el 85 o anteriors)  
Cas de no arribar a cinc el nombre d'inscrits en cap dels cursos, la Direcció de l'Escola es reserva el dret de suspendre'l.  
Quotes: les quotes a abonar pels participants són:  
- 12.000 PTA els interns, amb dret a residència, incloent-hi, dinar i sopar del dissabte i el desdejuni del diumenge.  
- 9.000 PTA els externs, incloent-hi el dinar dels dissabtes.  
Cursos programats:  
S 1 - 12 i 13, 19 i 20, 26 i 27 de març  
S 2 - 16 i 17, 23 i 24, 30 d'abril i 1 de maig  
S 3 - 14 i 15, 21 i 22, 28 i 29 de maig  
S 4 - 4 i 5, 11 i 12, 18 i 19 de juny  
S 5 - 8 i 9, 15 i 16, 22 i 23 d'octubre  
Incorporació: els participants hauran d'incorporar-se els dissabtes abans de les 10 hores, acabant l'activitat els diumenges a migdia.  
b.2. Navega lliurement  
Aquesta activitat està programada per a participants amb nivell tècnic suficient per a navegar sense monitor.  
La campanya tindrà lloc durant els mesos de març, abril, maig, juny, octubre i novembre.  
Curs i nivell:   
- Vela lleugera:  
(nascuts l'any 1979 i anteriors)  
(+ de 15 anys)  
- Vela infantil:  
(nascuts entre 1980 i 1985, els dos inclosos)  
(de 9 a 14 anys)  
- Piragüisme:  
(nascuts l'any 1985 o anteriors)  
(+ de 9 anys)  
- Modalitats: s'establiran tres sessions de navegació, amb els horaris següents:  
1ª. Dissabte de 10 a 14 hores  
2ª. Dissabte de 15 a 18 hores  
3ª. Diumenge de 10 a 14 hores  
Podran cobrir-se un màxim de:  
- 10 places en vela lleugera  
- 20 places en vela infantil  
- 10 places en piragüisme  
Cas de no arribar al mínim de 2 places en qualsevol dels grups i per a la mateixa sessió, aquesta podrà suspendre's.  
- Quotes: les quotes a pagar per sessió són de 1.500 PTA/alumne.  
La quota només inclou el dret a la utilització del material nàutic en la sessió reservada, i en conseqüència, queden exclosos els serveis de monitor d'ensenyament. La manutenció serà per compte de l'interessat.  
Aquells participants que desitgen els serveis d'allotjament, podran pernoctar a les instal·lacions de l'escola, previ pagament de 1.000 PTA en concepte d'hostatge i 1.200 PTA en concepte de restauració.  
C) Campanya d'estiu  
Tindrà lloc a les dues Escoles de la Mar i d'acord amb les normes següents:  
Participants: a partir dels 9 anys (nascuts l'any 1985 i anteriors).  
Dates: l'activitat començarà el dia 3 de juliol, i acabarà el dia 1 d'octubre, en torns setmanals i d'acord amb la programació realitzada a l'efecte i que figura en l'annex II.  
Modalitat: els cursos tindran una durada de 6 dies, començant els dilluns a les 9'30 hores i acabant els dissabtes al voltant de les 13 hores.  
Incorporacions: els interns s'hauran d'incorporar el diumenge entre les 20 i 21 hores. El sopar del diumenge i el dinar del dissabte seran per compte de l'interessat i fora dels serveis de la instal·lació.  
Els alumnes externs s'incorporaran el dilluns a les 9'30 hores.  
Quotes: la quota que abonaran els alumnes és:  
- 15.500 PTA els interns.  
- 11.000 PTA els externs.  
Molt important: la progressió establerta per als diferents nivells d'ensenyament en els cursos de vela i partint d'un coneixement zero, és la següent:  
Iniciació A --  
 Iniciació B --  
 Perfeccionament  
Les modalitats de TDV a Benicàssim i de rem a Borriana podran ser sol·licitades únicament pels alumnes nascuts en l'any 1979 i anteriors.  
2. Activitats al vaixell-escola  
L'activitat s'hi realitzarà al vaixell-escola Tirant I de la Generalitat Valenciana.  
a) Jornades de navegació  
a.1. Campanya juvenil  
Participants: alumnes dels nivells educatius de BUP, FP i membres de clubs esportiu o associacions juvenils, legalitzades com cal i inscrits en el registre corresponent, amb una edat mínima de 15 anys (nascuts el 1979) i màxima de 18 anys (nascuts el 1976). Cada mòdul anirà acompanyat d'un professor responsable d'aquell.  
El mòdul establert serà de 21 alumnes.  
Durada: els cursos tindran una durada de 3 dies, amb incorporació al port d'embarcament els dimarts a les 19'00 h i acabaran els dijous al voltant de les 19'00 h al port de desembarcament.  
Recorregut: serà recorreguda una zona de la Comunitat Valenciana, canviant cada dia el port d'arribada.  
Recorregut núm. 1: embarcament València / desembarcament Borriana  
- Dia 1r: València-Borriana  
- Dia 2n: Borriana-Peníscola  
- Dia 3r: Peníscola-Borriana  
Total: 117 milles  
Recorregut núm. 2: embarcament Borriana/desembarcament Dénia  
- Dia 1r: Borriana-València  
- Dia 2n: València-Gandia  
- Dia 3r: Gandia-Dénia  
Total: 78 milles.  
Recorregut núm. 3: embarcament Dénia/desembarcament Alacant  
- Dia 1r: Dénia-Altea  
- Dia 2n: Altea-Santa Pola  
- Dia 3r: Santa Pola-Tabarca-Alacant  
Total: 77 milles  
Recorregut núm. 4: embarcament Alacant/desembarcament Altea  
- Dia 1r: Alacant-Tabarca-Torrevieja  
- Dia 2n: Torrevieja-la Vila Joiosa  
- Dia 3r: la Vila Joiosa-Altea  
Total: 75 milles  
Recorregut núm. 5: embarcament Altea/desembarcament València  
- Dia 1r: Altea-Dénia  
- Dia 2n: Dénia-Gandia  
- Dia 3r: Gandia-València  
Total: 71 milles  
Cursos:  
 Núm. Port Port  
 Curs Dades Embarcament Desembarcament Recorregut  
 1 8/10 març Altea València 5  
 2 15/17 marc València Borriana 1  
 3 22/24 març Borriana Dénia 2  
 4 5/7 abril Dénia Alacant 3  
 5 12/14 abril Alacant Altea 4  
 6 19/21 abril Altea València 5  
 7 26/28 abril València Borriana 1  
 8 3/5 maig Borriana Dénia 2  
 9 10/12 maig Dénia Alacant 3  
 10 17/19 maig Alacant Altea 4  
 11 24/26 maig Altea València 5  
Quotes: la quota que pagarà l'alumne serà de 12.000 PTA.  
Per cada mòdul es concedeix una gratuïtat de professor.  
a.2 Campanya caps de setmana  
Participants: grups de 21 alumnes majors de 18 anys (nascuts en 1976 o abans), acompanyats per una persona responsable, adscrits a centres educatius, universitats o entitats esportives.  
Durada: els cursos seran de 3 dies amb incorporació els divendres a les 17'00 h i desembarcament els diumenges al voltant de les 19'00 h.  
Recorreguts: cada curs embarcarà i desembarcarà al mateix port traçant diferents recorreguts pel litoral de la Comunitat Valenciana.  
Cursos:  
 Núm. curs Dades Embarcament/desembarcament  
 1 11/13 març València  
 2 18/20 març Borriana  
 3 25/27 març Dénia  
 4 8/10 abril Alacant  
 5 15/17 abril Altea  
 6 22/24 abril València  
 7 29 abril/1 maig Borriana  
 8 6/8 maig Dénia  
 9 13/15 maig Alacant  
 10 20/22 maig Altea  
 11 27/29 maig València  
Quotes: la quota que pagarà l'alumne serà de 12.000 PTA.  
a.3 Campanya d'estiu  
Participants: a partir de 18 anys (nascuts al 1976 o abans)  
Durada: els cursos seran de 5 dies amb incorporació els dilluns a les 9'00 h i desembarcament el divendres al voltant de les 19'00 h.  
Recorreguts:  
Recorregut núm. 1: embarcament València/desembarcament Alacant.  
- Dia 1r: València-Gandia  
- Dia 2n: Gandia-Dénia  
- Dia 3r: Dénia-Altea  
- Dia 4t: Altea-Alacant  
- Dia 5è: Alacant-Tabarca-Alacant  
Total milles: 119  
Recorregut núm. 2: embarcament Alacant/desembarcament Dénia  
- Dia 1r: Alacant-Torrevieja  
- Dia 2n: Torrevieja-Tabarca-Santa Pola  
- Dia 3r: Santa Pol -la Vila Joiosa  
- Dia 4t: la Vila Joiosa-l'Illa de Benidorm-Altea  
- Dia 5è: Altea-Dénia  
Total milles: 108  
Recorregut núm. 3: embarcament Dénia/desembarcament València  
- Dia 1r: Dénia-Calp  
- Dia 2n: Calp-la Vila Joiosa  
- Dia 3r: la Vila Joiosa-Moraira  
- Dia 4t: Moraira-Gandia  
- Dia 5è: Gandia-València  
Total milles: 123  
Recorregut núm. 4: embarcament València/desembarcament València  
- Dia 1r: València-Borriana  
- Dia 2n: Borriana-PeÑíscola  
- Dia 3r: PeÑíscola-Vinaròs  
- Dia 4t: Vinaròs-Borriana  
- Dia 5è: Borriana-València  
Total milles: 162  
Cursos:  
 Núm. Port embar- Port desem-  
 Curs Dates cament barcament Recorregut  
1 4/8 juliol València Alacant 1  
2 11/15 juliol Alacant Dénia 2  
3 18/22 juliol Dénia València 3  
4 25/29 juliol València València 4  
5 1/5 agost València Alacant 1  
6 8/12 agost Alacant Dénia 2  
7 15/19 agost Dénia València 3  
8 22/26 agost València València 4  
9 29 agost/2 set València Alacant 1  
10 5/9 setembre Alacant Dénia 2  
11 12/16 setembre Dénia València 3  
12 19/23 setembre València València 4  
13 26/30 setembre València Alacant 1  
Quotes: la quota que pagarà l'alumne serà de 24.000 PTA.  
b) Baptismes de mar  
Participants: alumnes dels nivell educatius d'EGB, BUP, i FP, amb una edat mínima de 9 anys, (nascuts l'any 1985) i una edat màxima de 15 anys (nascuts l'any 1979).  
El mòdul establert serà de 20 alumnes acompanyats per 2 professors responsables.  
Durada i dates: l'activitat serà d'1 dia, amb incorporació a les 9'00 h del dia adjudicat i desembarcament a les 18'00 h del mateix dia, durant tots els dies dels mesos de juny i octubre.  
Recorreguts: els ports d'embarcament i desembarcament s'adequaran, si és possible, als sol·licitants, procurant que siguen pròxims.  
Quotes: les quotes que pagarà l'alumne serà de 1.000 PTA.  
c) Activitats especials  
Podria sol·licitar-se activitats especials del vaixell-escola per a projectes específics (cursos de monitors de creuers de la Federació de Vela de la Comunitat Valenciana, cursos per a alumnes de l'IVEF, projectes d'universitats, projectes de la Federació d'Activitats Subaquàtiques de la Comunitat Valenciana, participació en activitats de promoció, etc.  
Segona. Inscripcions  
Les inscripcions es faran d'acord amb els models oficials d'imprès que seran facilitats a: Direccions territorials de Cultura  
Alacant: C/ Carratalà, 47. Tel. (96) 590 10 40 i (96) 590 09 03.  
Castelló: av. de la Mar, 23. Tel. (964) 35 84 74.  
València: av. Navarro Reverter, 2. Tel. (96) 386 95 61.  
Oficines de Turivaj  
- Turivaj Alacant: Av. Aguilera, 1. 03935 Alacant. Tel. (96) 513 11 52.  
- Turivaj Castelló: Av. del Mar, 23. 12666 Castelló. Tel. (964) 26 05 04.  
- Turivaj València: C/ Hospital, 11. 46536 València. Tel. (96) 386 98 81.  
Escoles de la mar:   
Escola de la Mar de Borriana: Av. Mediterrani s/n. Borriana. Tel. (964) 58 61 60.  
Escola de la Mar de Benicàssim: Av. Ferrandis Salvador, 49. Benicàssim. Tel. (964) 30 32 51.  
Termini d'inscripcions: a partir de l'endemà de la publicació d'aquesta resolució al DOGV.  
Presentació de sol·licituds: els impressos de sol·licitud, en ser emplenats, es lliuraran a les direccions territorials de Cultura (Secció d'Esports), personalment o per correu.  
1. Campanya escolar d'activitats a les escoles de la mar i campanyes juvenil, caps de setmana, i baptismes de mar en activitats del vaixell-escola.  
Les entitats interessades sol·licitaran participar emplenant l'imprès corresponent abans del 25 de febrer, excepte els «baptismes de mar» que podrà fer-se fins el 30 d'abril.  
Cas que alguna entitat s'inscrigués amb posterioritat als terminis abans indicats la sol·licitud seria atesa en una llista d'espera a expenses de que es produesquen vacants disponibles. En comunicar l'adjudicació per les direccions territorials de Cultura, s'haurà de procedir d'acord amb la normativa tot seguit assenyalada pel que fa a terminis, ingressos, etc.  
Les direccions territorials de Cultura confirmaran la reserva als interessats, els qual ingressaran el 50% de la quantitat total en el compte del Turivaj que oportunament se indicarà, en el termini de 15 dies a partir de la data de la comunicació de l'adjudicació, presentant la còpia del resguard d'ingrés, personalment o per correu a les direccions territorials de Cultura (Secció d'Esports). El 50% restant s'haurà d'ingressar, almenys, 15 dies abans de començar l'activitat, i presentar la còpia del justificant de l'ingrés a les direccions territorials de Cultura (Secció d'Esports).  
2. Campanya d'estiu a les escoles de la mar i al vaixell-escola:  
Les inscripcions podran presentar-se fins el 30 de març, assignant a cadascuna un número, segons l'ordre d'entrada, per a l'adjudicació per sorteig.  
Cas que un participant presente més d'una sol·licitud quedarà automàticament exclòs de la participació en el sorteig.  
Fet el sorteig, exposades les llistes, i un cop coneguda la setmana adjudicada, els participants podran fer una segona inscripció per a uns altres cursos passant a una llista d'espera.  
A partir del dia de l'adjudicació i abans de les 48 hores següents, els participants hauran de presentar a les direccions territorials de Cultura (Secció d'Esports) el resguard d'haver fet efectiu l'ingrés de la quota al compte bancari de Turivaj, que serà comunicat oportunament.  
Cas contrari es considerarà que renuncia a la plaça.  
En els justificants de l'ingrés haurà de figurar el nom dels participants-assistents a la campanya.  
2.1 Campanya d'estiu a les escoles de la mar:  
Cada participant emplenarà només un imprès de sol·licitud, emplenat correctament, assenyalant la setmana en què hi desitja assistir, el curs que realitzarà (vela infantil, vela lleugera o TDV) a Benicàssim i (vela infantil, vela lleugera, rem o piragüisme) a Borriana i el nivell (Iniciació A, Iniciació B o perfeccionament) i l'escola sol·licitada d'acord amb l'annex II.  
2.2. Campanya d'estiu de les activitats del vaixell-escola:  
Cada participant haurà d'emplenar un sol imprès de sol·licitud, correctament, assenyalant els cursos als quals desitja assistir-hi (tres per ordre de prioritat).  
3. Campanyes de caps de setmana a l'Escola de la Mar de Borriana:  
3.1. Cursos de tres caps de setmana.  
Admesa la sol·licitud i adjudicada, l'interessat ingressarà la quota íntegra corresponent al compte bancari de Turivaj que s'indicarà oportunament, presentant obligatòriament la còpia del justificant de l'ingrés un mínim de 30 dies abans de començar el curs, a les direccions territorials de Cultura.  
També es presentarà el justificant a la pròpia Escola de la Mar de Borriana, en el moment de la incorporació a l'activitat.  
3.2. Navega lliurement  
Es faran telefonant, o personalment, a l'Escola de la Mar de Borriana, almenys 48 hores abans del començament de les sessions sol·licitades. Cas de voler fer ús dels serveis de restauració i allotjament, una setmana abans.  
Admesa la participació, l'interessat ingressarà la quota íntegra al compte bancari de Turivaj que s'indicarà oportunament, presentant obligatòriament el justificant de l'ingrés a l'escola en el moment de la incorporació.  
Tercera. Adjudicació  
Cas de no completar el total de places adjudicades, l'entitat haurà d'abonar-les íntegrament.  
Igualment la renúncia a la plaça un cop adjudicada no dóna dret a la devolució de la quota abonada.  
1. Campanya d'estiu d'activitats de les escoles de la mar i d'activitats al vaixell-escola:  
En acabar el termini de presentació de les inscripcions, el dia 7 d'abril, a cadascuna de les direccions territorials de Cultura, i en acte públic, es sortejarà el número de la sol·licitud per la qual i de manera correlativa començarà l'adjudicació de les places per a les dues escoles de la mar i vaixell-escola i quedaran exposades les llistes al tauler d'anuncis a partir del dia 8 d'abril, havent de comprovar els interessats si estan inclosos, i el dia i l'hora en què hauran de presentar-se per tal de formalitzar l'adjudicació.  
Els interessats podran presentar reclamacions a les llistes a partir del 8 d'abril i abans del 13 d'abril, davant la Direcció Territorial de Cultura.  
També s'establiran els torns d'adjudicació diària, comptant que el sol·licitant que no s'hi presente el dia assenyalat perdrà el torn.  
2. Campanya de caps de setmana a l'Escola de la Mar de Borriana.  
Tant per a la modalitat de cursos com per a la de navega lliurement es farà per rigorós ordre d'inscripció.  
3. Les altres campanyes: escolar de les activitats a les escoles de la mar, juvenil, caps de setmana i baptismes de mar de les activitats del vaixell-escola:  
Es constituirà una comissió formada per representants de les tres direccions territorials de Cultura i Educació, de la Direcció General de l'Esport i de l'Institut Valencià de la Joventut, la qual valorarà les sol·licituds.  
3.1 Campanya escolar de les activitats a les escoles de la mar:  
Les sol·licituds seran valorades d'acord amb les prioritats següents:  
1r. Centres escolars de la Comunitat Valenciana.  
2n. Altres entitats assenyalades a l'apartat «Participants».  
Les sol·licituds dels centres escolars es valoraran d'acord amb el barem següent.  
1) Assistència a campanyes anteriors:  
- No assistència: 0 punts.  
- Assistència 3 anys abans: 1 punt.  
- Assistència 2 anys abans: 2 punts.  
- Assistència 1 any abans: 3 punts.  
Els centres que han assistit més d'un any a la mateixa campanya, acumularan els punts.  
2) Participació en els Jocs Esportius de la Generalitat Valenciana i participants de categoria juvenil en competicions federades.  
Es calcularà un tant per cent segons la fòrmula següent:  
Participants centre X 100  
 -------------  
Cens escolar centre  
- Participació del 70,1 o més: 0 punts  
- Participació entre el 60,1 i 70 %: 1 punt  
- Participació entre el 50,1 i 60 %: 2 punts  
- Participació entre el 40,1 i 50 %: 3 punts  
- Participació entre el 30,1 i 40 %: 4 punts  
- Participació entre el 20,1 i 30 %: 5 punts  
- Participació entre el 10,1 i 20 %: 6 punts  
- Participació entre el 0,1 i 10 %: 7 punts  
- No participació: 10 punts  
En sumar tots el punts acumulats pel centre s'adjudicaran les places als que obtinguen un valor més baix. Cas d'existir empat serà dirimit pel número de registre d'entrada.  
Les sol·licituds de les altres entitats s'adjudicaran d'acord amb el registre d'entrada.  
Les entitats podran ser excloses per:  
- Retirada d'equips de les competicions dels Jocs Esportius de la Generalitat Valenciana.  
- Irregularitats en l'assistència d'anys anteriors.  
- Informes desfavorables dels responsables de l'activitat.  
Quarta. Documentació  
A la incorporació a l'activitat el professor-responsable del grup o l'interessat haurà de presentar a l'escola de la mar on assistesca, o al vaixell-escola si escau, la documentació següent:  
- Acreditació de l'adjudicació del curs.  
- Justificació dels ingressos realitzats.  
- Relació dels alumnes assistents, amb especificació de la data de naixement.  
- Fotocòpia de la cartilla de la Seguretat Social o equivalent, la qual ha de cobrir qualsevol malaltia durant la campanya.  
Cinquena. Vestimenta i equip  
Per a l'activitat nàutica s'aconsella:  
- Botes de navegar (sandàlies de goma)  
- Pantalons de niló i impermeable (segons la data de l'activitat)  
- Xandalls  
- Mitjons d'esport  
- Roba d'abric (segons la data del curs)  
- Vestits de bany  
- Tovalloles  
- Samarretes esportives  
- Sabates d'esport  
- Protecció solar  
- Gorra  
- Guants per a rem  
- Sac de dormir (només al vaixell-escola)  
Sisena. Condicions de participació  
Els participants, en qualsevol de les modalitats on s'inscriguen, ho faran d'acord amb les condicions següents:  
a) Complir els requisits d'edat i coneixements exigits per al curs i nivell elegits. Si un alumne s'inscriu i no reuneix els requisits esmentats, la direcció de l'escola corresponent es reserva el dret d'inscriure'l en nivells inferiors si és possible, o en cas contrari, donar-lo de baixa en el curs.  
b) No presentar contraindicacions mèdico-sanitàries per a la pràctica de les activitats nàutiques. Caldrà emplenar la fitxa mèdica que serà facilitada a les direccions territorials de Cultura i a les oficines de Turivaj de cada província.  
c) Saber nedar correctament  
d) Els participants seran responsables del bon ús del material i de les instal·lacions, havent d'abonar el cost dels danys produït per negligència o mal ús.  
e) L'incompliment de les normes i/o les indicacions del personal tècnic responsable, podrà motivar l'exclusió de l'activitat.  
f) La incorporació a l'activitat i la tornada serà per compte dels participants i per mitjans propis.  
Setena. Internat  
Per a aquelles activitats que per les seues característiques precisen d'internat, aquest serà a l'alberg Argentina per a les programades a l'Escola de la Mar de Benicàssim, a la mateixa Escola de la Mar de Borriana les d'aquesta, i al vaixell-escola les programades en aquest.  
L'estada en règim d'internat, es farà d'acord amb la normativa de règim intern de cada instal·lació. La responsabilitat dels alumnes menors d'edat, fora del període d'activitat, serà exclusiva del pare/mare, tutor/a o del responsable del grup.